CELEX: 32017R1267
Language: fi
Date: 2017-07-11 00:00:00
Title: Komission täytäntöönpanoasetus (EU) 2017/1267, annettu 11 päivänä heinäkuuta 2017, tiettyjen tavaroiden luokittelusta yhdistettyyn nimikkeistöön

14.7.2017   
            
            
               FI
            
            
               Euroopan unionin virallinen lehti
            
            
               L 183/3
            
         KOMISSION TÄYTÄNTÖÖNPANOASETUS (EU) 2017/1267,
   annettu 11 päivänä heinäkuuta 2017,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:
   
               (1)
            
            
               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä heinäkuuta 2017.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Pääjohtaja
         
         
            Verotuksen ja tulliliiton pääosasto
         
      
   
   
      (1)  EUVL L 269, 10.10.2013, s. 1.
   
      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Hienona, valkoisena ja hajuttomana lasijyväsistä (microspheres) koostuvana jauheena (hiukkaskoko < 10 μm), jonka tiheys on noin 2,1–2,5 g/cm3, oleva tuote.
                  Lasijyväset koostuvat nefeliinistä tai nefeliinisyeniitistä, jota on kuumennettu materiaalin muokkaamiseksi soikion muotoiseksi ja karkeiden reunojen pyöristämiseksi. Prosessin tuloksena nefeliiniin tai nefeliinisyeniittiin muodostuu lasimainen pinta. Nefeliini ja nefeliinisyeniitti ovat natrium-kalium-aluminosilikaatteja.
                  Tuotetta käytetään maalien, pinnoitteiden ja kalvojen apuaineena haihtuvien orgaanisten yhdisteiden pitoisuuksien vähentämiseksi, täyteainemassan lisäämiseksi ja kovuuden sekä kiillotus-, hankaus- ja kulutuskestävyyden parantamiseksi.
               
               
                  2842 10 00 
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2842  ja 2842 10 00  nimiketekstien mukaisesti.
                  Luokittelu nimikkeeseen 2529  ei tule kyseeseen, sillä nefeliinin ja nefeliinisyeniitin lasimainen pinta tarkoittaa sitä, että kiderakennetta on muutettu kuumentamalla (ks. 25 ryhmän 1 huomautus sekä harmonoidun järjestelmän selitykset, 25 ryhmä, yleisohjeita, toinen kohta).
                  Luokittelu nimikkeeseen 2621  ei tule kyseeseen, koska tuote ei ole kuonaa tai tuhkaa eikä yhdyskuntajätteen polttamisesta syntyvää jätettä.
                  Luokittelu nimikkeeseen 3816  ei tule kyseeseen, koska tavaraan ei ole lisätty sideainetta (ks. myös harmonoidun järjestelmän selitykset, nimike 3816 , ensimmäinen kohta).
                  Luokittelu nimikkeeseen 3824  ei tule kyseeseen, koska tavaran kuvaukseltaan yksityiskohtaisinta nimikettä on sovellettava ennen yleisempää nimikettä.
                  Luokittelu nimikkeeseen 6806  ei tule kyseeseen, koska tuote ei ole paisutettu kivennäisaine.
                  Luokittelu nimikkeeseen 6815  ei tule kyseeseen, koska tuote ei ole valmis tai puolivalmis kivennäisaineista tehty tavara, vaan pikemminkin tavaroiden valmistukseen käytettävä lisäaines.
                  Sen vuoksi tuote on luokiteltava CN-koodiin 2842 10 00  kaksois- ja kompleksisilikaatiksi, mukaan lukien aluminosilikaatit, myös kemiallisesti määrittelemättömät.